
Előterjesztés száma: 197/2025.   	
		
ELŐTERJESZTÉS
a Képviselő-testület
2025. november hónap 27. napján tartandó rendes ülésére

	Előterjesztés tárgya:
	MOL – Új Európa Alapítvány „Zöld Oázis 2026.” pályázatok önrészének biztosítása

	Előterjesztő:
	Merkwart Krisztián
polgármester
	

	Törvényességért felelős:
	Zámodics Péter
jegyző
	

	Készítette:
	Nagyné Izsáki Renáta
ügyfélszolgálati ügyintéző
	

	Szakmai szempontból ellenőrizte:
	Kárpáti Gábor
osztályvezető
	

	Pénzügyi, gazdasági szempontból ellenőrizte:
	dr. Kanti Gábor 
gazdasági vezető
	

	Jogi, törvényességi szempontból ellenőrizte:
	dr. Dudás Melinda
jogtanácsos
	

	Tárgyalja:
	PVB

	Egyeztetve, tájékoztatva:
	-

	Javasolt meghívott:
	Drácz Orsolya Veronika – Fóti Városszépítők Egyesület

	A rendelet-alkotási javaslat elfogadásához szükséges szavazattöbbség:
	a.) egyszerű szavazattöbbség
b.) minősített szavazattöbbség 

	Az előterjesztés zárt kezelését kérjük
	a.) igen                        
b.) nem

Tisztelt Képviselő-testület!
I. Előzmények:
A MOL – Új Európa Alapítvány „Zöld Oázis 2026.” címmel pályázati felhívást jelentetett meg. A pályázati felhívás keretében lehetőség nyílik közösségi funkciójú zöld területek fejlesztésére, létesítésére. A pályázatok benyújtási határideje: 2025. december 16.
Az igényelhető támogatás maximum bruttó 2 mFt, önerő biztosítása nem kötelező, de az elbírálásnál előnyt jelent.

II. A döntéshez szükséges információk, tájékoztatások:
Fót Város Önkormányzata pályázatot tervez benyújtani az Óvodakert zöldfelületének fejlesztésére (1298 hrsz.). A tervezett önerő összege 500.000, - Ft.
A Fóti Városszépítő Egyesület is megkereste az Fót Város Önkormányzatát és jelezte, hogy a Millennium Park zöldfelületének fejlesztésére szeretnének pályázni. A pályázat megvalósításához 500.000, - Ft önkormányzati önerő támogatást igényelnek, amelyet növénytelepítésre, eszközbeszerzésre és közösségi programok lebonyolítására fordítanának.
Tekintettel arra, hogy a pályázatok elbírálását követően lesz pontosan látható, mely pályázat milyen összegű támogatásban részesül, a fent felsoroltak változhatnak a kialakuló költségvetések ismeretében.
Annak érdekében, hogy a civil szervezet pályázata is a lehető legnagyobb eséllyel induljon az elbíráláson, Fót Város Önkormányzata 500.000, - Ft önerőt biztosít és erről polgármesteri nyilatkozatot állít ki.
A fentiek alapján a következő határozati javaslatot terjesztem a Tisztelt Képviselő-testület elé.

III. Határozati javaslat:

…/2025. (XI.27.) KT-határozat

1./ Fót Város Önkormányzat Képviselő-testülete tudomásul veszi és támogatja, hogy Fót Város Önkormányzata pályázatot nyújt be a 2026. évi Zöld Oázis pályázati felhívás keretében és tulajdonosként hozzájárul a Fóti Városszépítők Egyesület pályázatának megvalósításhoz.

2./ Fót Város Önkormányzat Képviselő-testülete úgy dönt, hogy támogatja a MOL – Új Európa Alapítvány „Zöld Oázis 2026.” című pályázatának felhívását saját jogon is és a Fóti Városszépítők Egyesület által benyújtásra kerülő pályázaton is egyenként 500.000,- Ft összeggel az alábbiak szerint:
· Fót Város Önkormányzata: Óvodakert zöldfelületének fejlesztése	500.000,- Ft
· Fóti Városszépítők Egyesület: Millenium Park zöldfelületének fejlesztése	500.000,- Ft
Összesen:	1.000.000,- Ft

3./ Fót Város Önkormányzat Képviselő-testülete kötelezettséget vállal arra, hogy a 2026. évi Zöld Oázis támogatás elnyerése esetén a nyertes pályázatokat egyenként 500.000,- Ft, összesen maximum 1.000.000,- Ft saját forrás biztosításával támogatja.

Felelős: jegyző
Határidő: 1./-3./ pont azonnal

Jogszabályi hivatkozás: 
· Magyarország helyi önkormányzatairól szóló 2011. évi CLXXXIX. törvény

